
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «21» июну
	         № 105
	Минск шаары




Бажы бирлигинин Комиссиясынын 2011-жылдын 9-декабрындагы 
№877 чечиминин 3-пунктуна өзгөртүүлөрдү киргизүү жөнүндө

2014-жылдын 29-майындагы Евразия экономикалык бирлиги жөнүндө келишимдин 16-беренесинин 2-пунктуна, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине № 2 тиркеменин 11-пунктуна ылайык, Евразия экономикалык комиссиясынын Кеңеши чечти:
1. Бажы бирлигинин Комиссиясынын 2011-жылдын 9-декабрындагы № 877 чечиминин 3-пункту төмөнкү мазмундагы 3.2.8-пунктча менен толукталсын:
«3.2.8. 2023-жылдын 1-февралына чейин Армения Республикасына, Беларусь Республикасына, Казакстан Республикасына жана Кыргыз Республикасына ушул мамлекеттердин аймактарында өзүнүн керектөөсү үчүн ташып келинүүчү Техникалык регламентке № 4 тиркеменин 
5-бөлүмүнүн жоболорун колдонбостон, М жана N категорияларындагы бирин-серин транспорттук каражаттын шайкештигин баалоого жана жүгүртүүгө чыгарууга уруксат берилет. 
Ушул пунктчанын биринчи абзацында көрсөтүлгөн транспорттук каражаттарга ээлик кылуу, пайдалануу, бөлүштүрүү укуктарын ишке ашыруу Евразия экономикалык бирлигине мүчө мамлекеттеринин башкаларынын аймактарына уруксат берилбейт, эгерде тийиштүү Евразия бирлигине мүчө мамлекеттин мыйзамдарында мындай техникалык каражаттарга карата башка каралбаган болсо.».
2. Бажы бирлигинин Комиссиясынын 2011-жылдын 9-декабрындагы № 877 чечиминин 3.2.8-пунктчасына көрсөтүлгөн транспорттук каражаттарды, эгерде Евразия экономикалык бирлигине мүчө мамлекеттердин өкмөттөрүнүн ортосунда башка макулдашууларга  (анын ичинде эки тараптуу форматта да) жетишилген болбосо, Евразия бирлигине мүчө мамлекеттердин аймактарына ташып чыгууга (анын ичинде убактылууга) жол бербөөнү камсыздоо жагы Армения Республикасынын Өкмөтүнөн, Беларусь Республикасынын Өкмөтүнөн, Казакстан Республикасынын Өкмөтүнөн жана Кыргыз Республикасынын Министрлер Кабинетинен суралсын.
3.  Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

